మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
కోహ్లీసేనతో జాగ్రత్త.. న్యూజిలాండ్ పోలీసుల హెచ్చరిక
దేశంలో పర్యటిస్తున్న భారత్ జట్టు గత వారం నేపియర్, మౌంట్‌ మాంగనుయ్‌‌లో నిర్దాక్షిణ్యంగా న్యూజిలాండ్‌పై విరుచుకుపడింది. కాబట్టి.. ప్రజలు ఎవరైనా బ్యాట్ లేదా బంతితో వెలుపలికి వెళ్లాలనుకుంటే అదనపు జాగ్రత్తలు తీసుకోండి.
Samayam Telugu | Updated:
Jan 27, 2019, 04:18PM IST
న్యూజిలాండ్‌లో పర్యటిస్తున్న టీమిండియాతో ప్రజలు జాగ్రత్తగా ఉండాలని ఆ దేశ పోలీసులు హెచ్చరికలు జారీ చేశారు. ఇటీవల ఆస్ట్రేలియా జట్టుని దాని సొంతగడ్డపైనే చిత్తుగా ఓడించిన భారత్ జట్టు.. న్యూజిలాండ్ గడ్డపైనా అదే జోరుని కొనసాగిస్తూ వరుసగా రెండు వన్డేల్లోనూ ఘన విజయాల్ని అందుకుంది.
ఆ గడ్డపై భారత్ ఆధిపత్యం ఎంతలా సాగుతోందంటే..? నేపియర్ వేదికగా జరిగిన తొలి వన్డేలో కివీస్‌ని 157కే కుప్పకూల్చి 8 వికెట్ల తేడాతో అలవోకగా గెలుపొందిన టీమిండియా.. మౌంట్‌ మాంగనుయ్‌‌లో జరిగిన రెండో వన్డేలోనూ 234కే ఆలౌట్ చేసి 90 పరుగుల తేడాతో విజయాన్ని అందుకుంది. దీంతో.. ఐదు వన్డేల సిరీస్‌లో ప్రస్తుతం భారత్ 2-0తో ఆధిక్యంలో కొనసాగుతుండగా.. మూడో వన్డే సోమవారం ఉదయం 7.30 నుంచి జరగనుంది. ఈ నేపథ్యంలో.. న్యూజిలాండ్ పోలీసులు ఓ సరదా హెచ్చరికని ఫేస్‌బుక్‌లో జారీ చేశారు.